open-index/open-wikipedia-markdown huggingface dataset:
הטצגופטריקס

[שמאל|ממוזער|איור של הטצגופטריקס טורף [זלמוקסס.]]
[ממוזער|בהשוואת מוטת כנפיים ל[אלבטרוס נודד ולפלאגורניס.]]
**הטצגופטריקס** (שם מדעי: *Hatzegopteryx*, על שם האזור בו נמצאו מאובניו, האי האצג) הוא זוחל טורף מעופף מהסדרה הנכחדת פטרוזאוריה.

## מאפיינים
פטרוזאור זה השתייך למשפחת האזדרקיים (Azhdarchidae) ונחשב לאחד מהמעופפים הגדולים ביותר שחיו מעולם, בצמוד לקוואצלקואטלוס שחי באותה תקופה.

מאובניו של הפטרוזאור נמצאו בעיקר בטרנסילבניה, רומניה, בה נמצאו בעיקר זרועות הכנפיים העצומות שלו. גיל המאובנים שויך לתקופת הקרטיקון העליון שלפני 66 מיליון שנה. בהמשך נמצאו גם עצמות צוואר שלו ועל פי שחזור גופו הוערך כי מוטת כנפיו הגיעה ל-10 עד 12 מטרים.

להטצגופטריקס הייתה גולגולת מוארכת בעלת מקור מסיבי, צוואר ארוך באורך מטר וחצי ושרירי חזה מפותחים. הכנפיים הכילו עור קרומי ודק יחסית והזנב היה קטן. יצור זה נהג לדאות אך היה מסוגל גם לנוע ביעילות על הקרקע.

ככל הנראה היה ההטצגופטריקס טורף-על באזור האי האצג (Hațeg Island, העיר האצג, ברומניה של ימינו), ומכיוון שהיה גדול יותר ממרבית התרופודים של אירופה היה מסוגל לעוט מהשמיים אל היצורים הננסיים שעל האי ולטרוף אותם במקורו העצום.

הוא ניזון ממינים שונים וגם מנבלות. הוא צד יצורים שונים שחיו על האי לרבות תרופודים כמו הבריידיקנם, ה-Heptasteornis והאלופטריקס, טיטאנוזאורים כמו המגיארוזאורוס, אורניתופודים כמו תלמטוזאורוס וזלמוקסס ואנקילוזאורים כמו סטרותיוזאורוס - כולם עברו גמדות איים.

בנוסף לדינוזאורים הוא ניזון גם מתנינים וזוחלים דומים, יונקים קדומים מהסדרה מולטיטוברקולטה, ודו-חיים קדומים.

## בתרבות
פטרוזאור זה מופיע בסדרות הכוכב דינוזאור וכוכב פרהיסטורי ובמשחקי המחשב עולם היורה: המשחק וJurassic World: Alive.

**גלריה**
קובץ:Hatzegopteryx-Witton-and-Naish-2017.png|דיאגרמת שלד של הטצגופטריקס ממריא
קובץ:Azhdarchid map.png|מפת התפוצה של אז'דרכיים ההטצגופטריקס נמצא בפינה הימנית העליונה
קובץ:Hatzegopteryx.JPG|שחזור של הטצגופריקס
קובץ:Hatzegopteryx with "human" for scale.jpg|הטצגופטריקס עם אדם להשוואה


## קישורים חיצוניים

קטגוריה:בעלי חיים שתוארו ב-2002
קטגוריה:טקסונים שתוארו בידי אריק בופטו
קטגוריה:אז'דרכיים
קטגוריה:פטרוזאורים שחיו בקרטיקון עליון באירופה
קטגוריה:רומניה: מאובנים
קטגוריה:מאובני טקסונים שתוארו ב-2002
ארמבורגיאניה

**ארמבורגיאניה** (שם מדעי: *Arambourgiania*) הוא סוג זוחל טורף מעופף מהסדרה הנכחדת פטרוזאוריה. הוא השתייך למשפחת האזדרקיים ונחשב לאחד מהמעופפים העצומים ביותר שחיו מעולם, בצמוד לקוואצלקואטלוס (Quetzalcoatlus) ולהטצגופטריקס (Hatzegopteryx). מאובניו נמצאו בירדן ובארצות הברית ובהתחלה נחשבו למאובני קוואצלקואטלוס, אך בהמשך נחשב למין עצמאי. הוא קרוי על שם החוקר קמיל ארמבורג'  וקודם לכן כונה: טיטאנופטריקס, "Titanopteryx" שפירושו: "כנף טיטאנית".

ע"פ ההערכות מוטת הכנפיים שלו הגיעה לאורך 12-13 מ', בהשוואה למאובני הקוואצלקואטלוס שמשוערים רק ל-10-11 מ', כך שהוא המעופף הגדול ביותר שהיה קיים, ע"פ אותם הערכות. הוא דמה מאוד לקוואצלקואטלוס וניהל אורח חיים דומה - הוא עופף מעל מישורים וערבות בתקופת הקרטיקון וניזון מנבלות או צד זוחלים קטנים יותר באמצעות מקורו העצום.

## קישורים חיצוניים

ממוזער|ימין|300px|בהשוואה לאדם

קטגוריה:אז'דרכיים
קטגוריה:פטרוזאורים שחיו בקרטיקון עליון באסיה
קטגוריה:פטרוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1987
אז'דרכיים

**אז'דרכיים** (שם מדעי: Azhdarchidae) היא משפחת זוחלים מעופפים מהסדרה הנכחדת פטרוזאוריה שחיו בתקופת הקרטיקון ונכחדו עם סוף עידן הדינוזאורים.

מינים אלה היו הגדולים שביצורים המעופפים אי פעם. הגדולים ביותר היו הארמבורג'יאניה (Arambourgiania), הקוואצלקואטלוס (Quetzalcoatlus) וההטצגופטריקס (Hatzegopteryx). קיימות הערכות שונות לגבי גודלם; נראה שהגדול ביותר היה הארמבורג'יאניה, שמעריכים כי מוטת כנפיו הגיעה ל-11–13 מ' בממוצע.

ב-2017 נמצאו במונגוליה מאובנים מהקרטיקון עליון של מין ענק שאינו מזוהה. לפי ההערכות, מוטת כנפיו הגיעה כנראה ל-18.5–20.4 מ'

יצורים אלו היו קרובי משפחתם של הפטראנודוניים (Pteranodontidae). הם עופפו בדאייה ארוכה מעל אזורים פתוחים יבשתיים וניזונו מנבלות דינוזאורים או צדו חיות קטנות. חלקם היו טורפי-על באזורי מחייתם שאיימו אפילו על תרופודים או זאורופודים קטנים.

## מיון
*משפחה **אזדרקיים** (Azhdarchidae)
**סוג אירוטיטאן (Aerotitan)
**סוג אלנקה (Alanqa)
**סוג Albadraco
**סוג אראלזדרכו (Aralazhdarcho)
**סוג ארמבורג'יאניה (Arambourgiania)
**סוג Argentinadraco
**סוג אז'דרכו (Azhdarcho)
**סוג Bennettazhia
**סוג Bogolubovia
**סוג Cretornis
**סוג קריודרקון (Cryodrakon)
**סוג Doratorhynchus
**סוג אאוזדרכו (Eoazhdarcho)
**סוג אורזדרכו (Eurazhdarcho)
**סוג הטצגופטריקס (Hatzegopteryx)
**סוג Mistralazhdarcho
**סוג Montanazhdarcho
**סוג נבג'ודקטילוס (Navajodactylus)?
**סוג Palaeocursornis
**סוג פוספטודרקו (Phosphatodraco)
**סוג קוואצלקואטלוס (Quetzalcoatlus)
**סוג Radiodactylus
**סוג Volgadraco
**סוג תטידרקו (Tethydraco)?
**סוג תנטוסדרקון (Thanatosdrakon)
**סוג ג'ג'יאנגופטרוס (Zhejiangopterus)

## קישורים חיצוניים

## הערות שוליים

קטגוריה:בעלי חיים שתוארו ב-1984
קטגוריה:טקסונים שתוארו בידי לב נסוב
*
בדרכי שלי

**בדרכי שלי** (בקוריאנית: **마이 웨이**) הוא סרט מלחמה דרום-קוריאני המבוסס באופן חלקי על סיפורו של יאנג קיונג ג'ונג. הסרט עוסק בקוריאני ויפני, אשר במהלך מלחמת העולם השנייה עוטים מדים שונים ונלחמים בצדדים שונים כדי לשרוד, תוך שהם עוברים מסע בן 12,000 קילומטר מקוריאה עד צרפת.

## עלילה
השנה היא 1928, בסיאול הכבושה בידי האימפריה היפנית. קים יוני-שיק, הוא קוריאני הצעיר העובד בחווה של משפחת הסגאווה היפנית. הוא מתחרה בריצה עם טטסוו הסגאווה הצעיר. במאי 1938 מתקיימות תחרויות ספורט, אולם הקוריאנים מנועים מלהשתתף בהן והן מיועדות ליפנים בלבד. יוני-שיק מתגנב לתחרויות ומנצח את טטסוו בריצה. עם זאת, השופטים מעניקים את המדליה לטטסוו בטענה שיוני-שיק רימה. הצופים הקוריאנים מתפרעים במחאה, וכעונש מגייסים היפנים את כל המתפרעים, כולל יוני-שיק, לצבא היפני הקיסרי. ביולי 1939, יוני-שיק מוצא את עצמו בקרב חלקין גול מול ברית המועצות. לרוע מזלו, טטסוו, שהוא כעת קולונל, תופס את הפיקוד על היחידה שלו ורוצה לשלוח אותו למשימת התאבדות. יוני-שיק מנסה להימלט, אולם בדרך רואה שמתקפת טנקים סובייטית גדולה מתקרבת. הוא חוזר לבסיס, ומנסה להזהיר את טטסוו, אשר מסרב להורות על נסיגה. המתקפה נפתחת, והן יוני-שיק והן טטסוו נפגעים מפגז סובייטי ונופלים חסרי הכרה.

יוני-שיק וטטסוו נלקחים למחנה עבודה סובייטי מצפון לפרם, אשר בו כלואים יחד הן קוריאנים והן יפנים. הסכסוכים בין השניים ממשיכים. כאשר מגיעה הידיעה על פלישת גרמניה הנאצית לברית המועצות (מבצע ברברוסה), מגייסים הסובייטים את כל האסירים בכפייה, ויורים למוות בכל אלו שמסרבים או אפילו אטיים מדי בלבישת מדי הצבא האדום. בדצמבר 1941 משתתפים יוני-שיק וטטסוו בקרב כנגד הגרמנים, אולם הסובייטים מובסים. יוני-שיק משכנע את טטסוו ללבוש מדי ורמאכט שנלקחו מגפות גרמנים הרוגים. יוני-שיק משאיר את טטסוו הפצוע בעיר נטושה ומנסה למצוא עבורו תרופה כלשהי. הוא נפגש עם חיילים גרמנים, אשר מופתעים לראות אדם הלבוש במדיהם, אך אינו דובר את שפתם, ולוקחים אותו בשבי. טטסוו נמצא בידי חיילים גרמנים אחרים, אשר לוקחים אותו לצורך קבלת טיפול רפואי. 

שלוש שנים לאחר מכן, טטסוו הוא חייל בוורמאכט אשר משתייך ליחידה העוסקת בביצור החומה האטלנטית באזור נורמנדי. הוא רואה אדם רץ על החוף, ומופתע לגלות שזהו יוני-שיק אשר עמו לא התראה מאז נפרדו דרכיהם ברוסיה. הם מתכננים לקחת ספינה משרבור ולברוח עמה אל ארץ נייטרלית וממנה חזרה לקוריאה. עם זאת, לפני שהם מספיקים לעשות זאת, הפלישה לנורמנדי מתחילה, וחיילי צבא ארצות הברית שוטפים את החוף. יוני-שיק נפצע מרסיס בחזה, ומדמם קשות. הוא רואה צנחנים אמריקאים מתקרבים, וברגע האחרון לפני מותו מחליף את תג הזיהוי שלו בתג הזיהוי של טטסוו. ואומר לו שמהיום הוא יוני-שיק, כיוון שכיפני, טטסוו נחשב לאויב מושבע של ארצות הברית, אולם לאמריקאים אין דבר נגד קוריאני. יוני-שיק מת, וטטסוו בוכה על גופתו. ארבע שנים מאוחר יותר נראה טטסוו מתחרה בריצה תחת השם יוני-שיק.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים דרום קוריאניים
קטגוריה:סרטי 2011
קטגוריה:סרטי צבא
קטגוריה:סרטי מלחמת העולם השנייה
קטגוריה:סרטי ריצה
זלמן רובין

**זלמן ברוך הכהן רובין** (תרכ"א, 1861 – 9 בנובמבר 1921, ח' בחשוון ה'תרפ"ב) היה עסקן ביישוב הישן בירושלים. יושב ראש "הוועד הכללי כנסת ישראל" וסגן יו"ר ועד העיר ליהודי ירושלים.

## ביוגרפיה
נולד בקובנה שבליטא. לאחר נישואיו עסק במסחר ובעסקנות ציבורית בעירו. בשנת 1903 עלה לארץ ישראל והתיישב בירושלים. השקיע את הונו בבניית בתים בשכונת מאה שערים בירושלים. היה עסקן ציבורי בולט בירושלים. היה יושב ראש "הוועד הכללי כנסת ישראל", הממונה על כולל וילנה וחבר ועד הנהלת בית החולים ביקור חולים.

בתקופת מלחמת העולם הראשונה הוגלה על ידי הטורקים לחיפה. לאחר המלחמה חזר לירושלים. בשנת 1918 נבחר לחבר "ועד העיר האשכנזי" בירושלים ושימש סגן יו"ר "ועד העיר ליהודי ירושלים". היה מקורב לרב קוק ושימש בא כוחו.

לפני צאתו לווינה לצורכי רפואה כתב צוואה, ובה ציווה שליש מרכושו (כ-7000 לירות, סכום עתק באותם ימים) לקופת גמילות חסדים ללומדי תורה.

נפטר בתאריך 9 בנובמבר 1921 (ח' בחשוון ה'תרפ"ב), מספר ימים לאחר שנדקר על ידי פורעים ערבים במאורעות ב' בנובמבר מאורעות בלפור תרפ"ב (א' חשוון תרפ"ב 2 בנובמבר 1921) והובא לקבורה בהר הזיתים. הוספד על ידי הרב קוק, שאמר עליו: "בכל מעשיו היו לנגד עיניו האידיאלים הדתיים והלאומיים של היישוב היהודי".

שני בניו התגוררו מחוץ לישראל.

## קישורים חיצוניים
* 
* כרטיס הנפטר של זלמן ברוך רובין באתר הר הזיתים

## הערות שוליים

קטגוריה:יהודים הקבורים בהר הזיתים: חלקת הפרושים
קטגוריה:חללי מאורעות תרפ"א
קטגוריה:אנשי העלייה הראשונה
קטגוריה:ארץ-ישראלים שנולדו ב-1861
קטגוריה:ארץ-ישראלים שנפטרו ב-1921
זעם (סרט)

**זעם** (באנגלית: **Fury**) הוא סרט מלחמה אמריקאי העוסק בצוותי הטנקים בצבא ארצות הברית לקראת סוף מלחמת העולם השנייה.

## עלילה
הסרט מתמקד בטנק M4 שרמן המכונה "זעם" ומשתייך לדיוויזיה המשוריינת ה-2 של צבא ארצות הברית. מפקד הטנק הוא דון "וורדאדי" קולייר, סמל קשוח ואכזרי וגרמנופוב מושבע. שאר צוות הטנק כולל את התותחן בויד סוון, המכונה "בייבל (תנ"ך)" בשל נטייתו לצטט קטעים מכתבי הקודש, הנהג טריני "גורדו" גרסיה, הטען גראדי "קון-אס" טראוויס. הצוות פועל יחד מאז המערכה בצפון אפריקה. ב-1945, במהלך פלישת בעלות הברית המערביות לגרמניה, מצטרף אל הצוות טוראי צעיר בשם נורמן אליסון כעוזר נהג. אליסון עוד טרם התנסה בקרבות ולא ראה טנק מבפנים, ועד מהרה מתפתחים יחסי קרבה של אב ובן בינו לבין קולייר, אשר מנסה להפוך אותו לחייל קשוח ומחוספס אשר אינו מהסס לטבוח בגרמנים, בדומה לשאר חיילי הצוות. הסרט מתאר כיצד המלחמה משנה את אופיים של האנשים, והופכת אותם למכונות הרג.

## דמויות
* דון "וורדאדי" קולייר (בראד פיט)
* נורמן "Machine" אליסון (לוגאן לרמן)
* בויד "בייבל (תנ"ך)" סוון (שיה לה-באף)
* טריני "גורדו" גרסיה (מייקל פניה)
* גראדי "קון-אס" טראוויס (ג'ון ברנטל)
* סגן פארקר (חאווייר סמואל)
* סמל מיילס (סקוט איסטווד)

## הפקה
צוות השחקנים הורכב בין אפריל לאוקטובר 2013. הבמאי של הסרט, דייוויד אייר, חפץ שהסרט יהיה מדויק ככל האפשר, ועל כן השחקנים עברו שבוע טירונות בניהול אריות הים, וכן אלצו לגור זמן מה יחד בתוך הטנק. בהכנת הסרט הושקעו מאמצים כבירים בפרטים הקטנים. הטנק "זעם", הוא טנק שרמן מקורי שמספרו T224875. הטנק נלקח בהשאלה ממוזיאון הטנקים בבובינגטון שבאנגליה. הסרט עצמו צולם באנגליה. כמו כן, בסרט מופיע טנק גרמני מדגם טיגר, אשר גם הוא טיגר מקורי. מדובר בטיגר 131, אחד מ-6 הטיגרים היחידים ששרדו את המלחמה. טיגר 131 מגדוד השריון הכבד 504 נלקח שלל בתוניסיה ב-21 באפריל 1943, לאחר שפגז מטנק צ'רצ'יל פגע בתותח שלו וניתז משם לעבר טבעת הצריח, כשהוא תוקע את הצריח ופוגע ככל הנראה במכשיר הרדיו. הצוות נטש את הטיגר והטנק נלקח שלל והובא לתוניס, שם הוא הוצג בפני המלך ג'ורג' השישי וראש ממשלת בריטניה וינסטון צ'רצ'יל במהלך ביקורם באזור.

ב-25 בספטמבר 1951 נמסר הטנק למוזיאון הטנקים בבובינגטון. רק כעבור כמעט 40 שנה, ביוני 1990 הוחלט לנסות ולשחזר באופן מלא את הטיגר. מנוע מייבאך HL230 P45 שנלקח מטיגר II הותקן בטנק. כעבור 13 שנים, בדצמבר 2003, הושלם סופית שחזורו של טיגר 131 - הטיגר היחיד בעולם שמסוגל לנוע. זהו הסרט הראשון מאז "They Were Not Divided", מ-1950, אשר מוצג בו טיגר מקורי.

הסרט הכניס 35 מיליון דולר בשבוע הראשון להקרנתו בבתי הקולנוע.

## קישורים חיצוניים

* 

* .
* .
* .
* 

## הערות שוליים

קטגוריה:סרטי 2014
קטגוריה:סרטי דרמה אמריקאיים
קטגוריה:סרטי מלחמת העולם השנייה
קטגוריה:סרטי פעולה אמריקאיים
קטגוריה:סרטי צבא
קטגוריה:סרטים על טנקים
פרשת החשבוניות הפיקטיביות בליכוד

350px|ממוזער|סמל הליכוד
**פרשת החשבוניות הפיקטיביות בליכוד** עוסקת בהאשמות פליליות נגד אנשי מפלגת "הליכוד" לגבי קבלת מימון לא חוקי באמצעות תרומות מתאגידים והנפקת חשבוניות מזויפות. הפרשה אירעה בשנת 1988 במהלך מערכת הבחירות לכנסת השתים עשרה. היא הובילה לחקירה של גורמי אכיפת החוק בעניין עבירת מס והפרת חוק מימון המפלגות. 

בשנת 1996 גזבר הליכוד, אהוד אולמרט, הועמד לדין בפרשה וזוכה. במשפט נפרד הועמדו לדין מנחם עצמון, יונה פלד ומרדכי יהל, אשר הורשעו ונידונו לעונשים קלים, בין השאר עקב הזמן הרב שעבר מאז שנעברו העבירות ועד שהוכרע דינם. תאגידים שהיו מעורבים בפרשה נדרשו לשלם כופר.

## הפרשה
במערכת הבחירות לכנסת השתים עשרה גויסו תרומות מתאגידים למפלגת הליכוד, בניגוד להוראות חוק מימון מפלגות. התרומות הופקדו בחשבונות של חברה פרטית בשם "ב.מ.י. שחר תקשורת בע"מ" וניתנו עבורן חשבוניות מס ששיקפו, באורח כוזב, תקבול עבור שירותי פרסום. לתרומות לא היה ביטוי בספרי החשבונות של הליכוד, על אף ששימשו בפועל למימון הוצאות המפלגה. התרומות הללו ומערכת הנהלת החשבונות הכרוכה בהם לא נכללו בדו"ח שהוגש על ידי הליכוד למשרד מבקר המדינה, ובו הצהיר אולמרט כי חשבונות הליכוד מתקופת מערכת הבחירות, הנמסרים למבקרת, תוך ציון מקורות ההכנסה, משקפים, למיטב ידיעתו, את כל הכנסות הליכוד והוצאותיו. עקב הצהרתו הועמד אולמרט לדין, ויוחסו לו עבירות של רישום כוזב במסמכי תאגיד, הכנה והרשאה לאחר להכין ולקיים פנקסי חשבונות כוזבים, שימוש במִרמה, עורמה ותחבולה, קבלת דבר במרמה בנסיבות מחמירות, קשירת קשר לביצוע העבירות הנזכרות ומסירת הצהרה כוזבת ביודעין. אולמרט כפר בהאשמות בנימוק שלא הייתה לו כל ידיעה על איסוף תרומות מתאגידים, וממילא גם לא ידע דבר על אודות דרכי גיוס התרומות, רישומן, חשבוניות המס שהוצאו ונמסרו כנגדן, ואף לא נודע לו, אז, שמץ דבר על אודות דרכי השימוש בתרומות. השופט, עודד מודריק, זיכה את אולמרט, אך העיר כי "הנאשם התנהג בעניין הזה באורח מאוד לא ראוי". אולמרט טען שהוצאות הגנתו במשפט זה הגיעו ליותר ממיליון דולר. על סיעת הליכוד כתב השופט מודריק: "בוצעו מעשי זיוף ומִרמה בתוך מטה הבחירות, באגף הכספים, במגמה לזכות שלא כדרך הדין בהטבות שונות ובכך לנסות להשיג שלטון בדרכי מִרמה".

בראש מטה בחירות של הליכוד עמד השר משה ארנס, ותחתיו פעלו אגפים אחדים, ובהם אגף הכספים, שבראשו עמדו אהוד אולמרט מטעם תנועת החרות ומנחם עצמון מטעם המפלגה הליברלית. אולמרט ועצמון נודעו בכינוי "הגזברים". לניהול הפעילות הכספית הוקמה, כשלושה חודשים לפני הבחירות, "העמותה לניצחון הליכוד בבחירות 1988". באוגוסט 1988 הקימו מרדכי יהל, איש מפלגת הליכוד שהיה כפוף לגזברים, ואשתו ברוריה את החברה פרטית "ב.מ.י. שחר תקשורת בע"מ" ונרשמו כמנהליה. יהל השתמש בכספים שהתקבלו בחברה זו (פחות ממיליון ש"ח) להוצאות של הליכוד במערכת הבחירות.

בשנת 1996 ערערה המדינה על קולת העונש של נאשמי הליכוד בפרשה. 

## ראו גם

* חשבוניות פיקטיביות בישראל

## קישורים חיצוניים
* תיק פלילי (מחוזי תל אביב) 329/96 '''מדינת ישראל נגד אהוד אולמרט''', ניתן ב-28 בספטמבר 1997. פ"מ תשנ"ז(1), עמ' 1–145
* 
## הערות שוליים

קטגוריה:הליכוד
חשבוניות פיקטיביות בליכוד
קטגוריה:פסקי דין של בית המשפט המחוזי בתל אביב
עונת 1996/1997 בבונדסליגה

**עונת 1996/1997** הייתה העונה ה-34 של הבונדסליגה, שהיא הליגה הגרמנית הבכירה בכדורגל. העונה החלה ב-16 באוגוסט 1996 והסתיימה ב-31 במאי 1997. 
שמאל|ממוזער|קבוצות הליגה
בוכום, ארמיניה בילפלד ודיסבורג עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

באיירן מינכן זכתה בתואר האליפות בפעם ה-13 בתולדות המועדון.  

פורטונה דיסלדורף, פרייבורג ופ.צ. סנט פאולי ירדו לבונדסליגה השנייה.  

## כדורגלנים מצטיינים
אולף קירסטן (באייר לברקוזן), אשר כבש 22 שערים, זכה בתואר מלך השערים של הליגה.

יורגן קוהלר (בורוסיה דורטמונד) זה בתואר כדורגלן השנה בגרמניה
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1997
קטגוריה:תחרויות כדורגל ב-1996
קטגוריה:1996 בגרמניה
קטגוריה:1997 בגרמניה
שברולט שבט

ממוזער|250px|שברולט שבט הצ'בק 1600, שנת 1978 
**שברולט שבט** (אנגלית: **Chevrolet Chevette**) היא מכונית משפחתית קטנה שיוצרה על ידי חברת שברולט בשנים 1975–1987. יוצרו כ-2,800,000 יחידות.

ממוזער|250px|שברולט שבט, 1978, מבט לתא הנהג 
ממוזער|250px|שברולט שבט הצ'בק, 3 דלתות, שנת 1976
ממוזער|250px|שברולט שבט סדאן, 4 דלתות - יוצרה בברזיל
ממוזער|250px|שברולט שבט סדאן, 2 דלתות - יוצרה בברזיל
ממוזער|250px|שברולט שבט 500 - טנדר

## שברולט

**שברולט** (באנגלית: **Chevrolet**), לעיתים נקראת **שבי** (**Chevy**), היא חטיבה ומותג המכוניות הנמכר ביותר של יצרנית הרכב האמריקנית ג'נרל מוטורס. החברה נוסדה בשנת 1911, ומוזגה לתוך ג'נרל מוטורס בשנת 1917.

חברת ווקסהול מוטורס, שהיא חברת בת של חברת ג'נרל מוטורס ייצרה במקביל בבריטניה את דגם הווקסהול שבט.

## ייצור שיווק ומכירות

שברולט שבט הושקה על ידי ג'נרל מוטורס ב-16 בספטמבר 1975 עם הדגם סדאן 2 דלתות. דגם ה-3 דלתות הושק בשנת 1976. דגם הסדאן 4 דלתות הושק באפריל 1978. דגם 3 דלתות סטיישן הושג בברזיל בספטמבר 1980.

דגמי "שברולט שבט" יוצרו לפי פלטפורמה "GM T platform (1973)" , פלטפורמה משותפת לדגמים של ג'נרל מוטורס : אופל K 180, דגמי "Opel Kadett" , GMC שבט ו-"Isuzu Gemini" .

בשנה הראשונה לייצורה של השברולט שבט נמכרו 275,000 יחידות.

בשנים 1979–1980 הייתה השברולט שבט המכונית הנמכרת ביותר בארצות הברית.

השברולט שבט יוצרה  בארצות הברית, ברזיל, קולומביה, אקוודור, יפן וונצואלה.

בישראל שווקה השברולט שבט מסוף שנות השבעים של המאה העשרים על ידי חברת ליאו גולדברג בע"מ, בדגם 5 דלתות הצ'בק, בגרסת תמסורת אוטומטית בלבד.

## דגמים
* 3 דלתות האצ'בק (1976)
* 5 דלתות האצ'בק, (CS)
* 2 דלתות סדאן
* 4 דלתות סדאן (אפריל 1978)
* 3 דלתות סטיישן, (מרג'ו) (בברזיל בלבד - מספטמבר 1980)
* טנדר שברולט שבט - "שברולט 500" (יוצר עד שנת 1994)

## מפרט טכני ומידות

* מנוע 4 צילינדרים, 1,398 סמ"ק, המפיק 53 כ"ס ו-60 כ"ס
* משנת 1977: מנוע 1,398 המפיק 57 כ"ס ו-63 כ"ס
* מנוע 1,599 סמ"ק המפיק 70 כ"ס
* מנוע דיזל (1,817 סמ"ק  (בברזיל בלבד)
* תמסורת ידנית - 4 מהירויות
* תמסורת אוטומטית - 3 מהירויות
* אורך הרכב - 4,161 מ"מ
* רוחב - 1,570 מ"מ
* גובה - 1,352 מ"מ
* בסיס גלגלים 2,450 מ"מ
* משנת 1978 בדגמי 4 דלתות - בסיס גלגלים 2,470 מ"מ
* משקל - 836 - 923 ק"ג
* 1979 - חגורות בטיחות אוטומטיות

## ראו גם
* ג'נרל מוטורס
* שברולט
* ווקסהול שבט
* GMC שבט

## לקריאה נוספת

* שברולט שבט  (15:23 דקות), יו-טיוב
* היסטוריה של שברולט שבט  (6:10 דקות), יו טיוב

## קישורים חיצוניים

קטגוריה:מכוניות משפחתיות
קטגוריה:דגמי מכוניות שהושקו ב-1975
שבט
קטגוריה:מכוניות אמריקאיות
קטגוריה:כלי רכב המורכבים בוונצואלה
קטגוריה:כלי רכב המורכבים בברזיל
קטגוריה:כלי רכב המורכבים בקולומביה
קטגוריה:כלי רכב המיוצרים באורוגוואי
קטגוריה:כלי רכב המיוצרים בארגנטינה
קטגוריה:כלי רכב המורכבים באקוודור
אלישב בהרב

**אלישב בהרב** (נולד בשנת 1976) הוא קצין בצה"ל בדרגת אלוף-משנה, המשמש מדריך בפו"ם. קודם לכן שימש מפקד חטיבת יפתח, קצין אג"ם של אוגדת הבשן, מפקד גדוד 13 ומפקד סיירת גולני.

## ביוגרפיה
בהרב נולד וגדל בשדמות מחולה. התגייס לצה"ל בשנת 1995, ושובץ בחטיבת גולני. עבר את הגיבוש ליחידות החטיבתיות והתקבל לסיירת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקה בגדוד 12, ולקח חלק בלחימה בדרום לבנון. בהמשך שימש כמפקד פלוגה ג' בגדוד 12, והוביל אותה בלחימה כנגד הטרור הפלסטיני באינתיפאדה השנייה, בין היתר במהלך מבצע חומת מגן. בשלהי מלחמת לבנון השנייה מונה למפקד סיירת גולני, והוביל אותה בלחימה כנגד החזבאללה ובהמשך כנגד הטרור הפלסטיני באיו"ש, את תפקידו סיים בשנת 2007. לאחר מכן מונה למפקד מחזור בבא"ח גולני.

ב-5 במאי 2011 הועלה לדרגת סא"ל ומונה למפקד גדוד 13, והוביל אותו בין השאר בפעילות מבצעית ברצועת עזה, בתפקידו שימש עד יולי 2013. בהמשך שימש כראש ענף חי"ר במרכז לאימונים טקטיים (מא"ט) במל"י בין השנים 2013–2014. לאחר מכן מונה לקצין אג"ם של עוצבת הבשן, ושימש בתפקיד בין השנים 2014–2016. בשנת 2016 הועלה לדרגת אל"ם ומונה למפקד חטיבת יפתח. במהלך תפקידו כמפקד החטיבה, התמודד בשנת 2017, עם מקרה שבו במהלך אימון גדודי, סירב מפקד פלוגה בחטיבה להעיר את חייליו ולהובילם לתרגיל, בטענה שחייליו לא ישנו די שעות כנדרש. בעקבות כך הדיח את מפקד הפלוגה, בגיבויו של מפקד עוצבת הבשן, יניב עשור, וזכה על כך לתמיכת מפקד פיקוד הצפון, יואל סטריק, שאישר את ההחלטה. בתפקיד זה שירת עד 19 ביולי 2018. בשנת 2018 מונה למדריך בפו"ם.

במלחמת חרבות ברזל שימש כקצין התכנון בחפ"ק מפקד אוגדה 99.

## חיים אישיים
בהרב מתגורר בעלי, נשוי למרים (בתו של צביקי בר-חי) ואב ל-9 ילדים.

## קישורים חיצוניים
* 

## הערות שוליים

קטגוריה:מפקדי גדוד 13
קטגוריה:מפקדי סיירת גולני
קטגוריה:מפקדי חטיבת יפתח
קטגוריה:בוגרי ישיבת מרכז הרב
קטגוריה:אלופי-משנה בצה"ל
קטגוריה:שדמות מחולה: אישים
קטגוריה:עלי: אישים
קטגוריה:מפקדי פלוגות במלחמת לבנון השנייה
קטגוריה:ישראלים שנולדו ב-1976
אלכס פרייס

**אלכס פרייס** (באנגלית: **Alex Price**; נולד ב-8 במאי 1985) הוא שחקן אנגלי.

## ביוגרפיה
פרייס נולד במנצ'סטר.

## קריירה
הוא הופיע בטלוויזיה בסדרות שונות בהן "כמעט אנושיים", "מרלין", ו"דוקטור הו". בקולנוע כיכב בסרט "A Horse with No Name", ושיחק במגוון סרטים קצרים.

ב-2013 החל פרייס לשחק בדמות סיד קרטר, אחד התפקידים הראשיים בסדרת הטלוויזיה "האב בראון". הוא זכה לשבחי המבקרים על הופעתו בדמות פרוטאוס בסדרת הטלוויזיה "פני דרדפול". בתיאטרון הופיע פרייס במספר רב של הפקות כגון  (במסגרת "Nabokov Touring Project"), במחזה "Colourings" (בתיאטרון אולד רד ליון), במחזה "הדוכסית ממאלפי" (בסטודיו התיאטרון הלאומי), וב"בירדלנד" (תיאטרון רויאל קורט). ב-2016 לוהק להופיע בתפקיד דרקו מאלפוי במחזה "הארי פוטר והילד המקולל".

## חיים אישיים
לאלכס פרייס יש בן אחד.

## פילמוגרפיה
### טלוויזיה

### קולנוע

## קישורים חיצוניים

* אלכס פרייס באתר spotlight.com

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1985
ואן ג'ונסון

**ואן ג'ונסון** (באנגלית: **Charles Van Dell Johnson**) (25 באוגוסט 1916 – 12 בדצמבר 2008) היה שחקן קולנוע, טלוויזיה ותיאטרון אמריקאי שהתפרסם בעיקר בשנות ה-40 וה-50.

## קורות חיים
נולד בעיר ניופורט ברוד איילנד, לאחר סיום לימודיו עבר לניו יורק והחל להופיע כשחקן ורקדן בברודוויי.

הוא הוחתם על חוזה באחים וורנר אבל זמן קצר לאחר מכן קבל בעזרת ידידתו לוסיל בול, חוזה בחברת מטרו גולדווין מאייר. ב-1943 שיחק מול ספנסר טרייסי בסרט "בחור ששמו ג'ו". במהלך ההסרטה נפצע קשה בתאונת דרכים, לוחות מתכת הושתלו בגולגולתו והוא לא היה יכול להסתיר את הצלקות בפניו שהפכו לסימן ההיכר שלו. טרייסי עמד על כך שלא יוחלף. ג'ונסון חידש את הצילומים לאחר החלמתו והצלחת הסרט הייתה בשבילו פריצת דרך.

הוא נפסל לשירות צבאי והיות ששחקנים אחרים גויסו, הוא נשאר בעורף וקבל הצעות רבות להופיע בסרטים.

בין סרטיו המפורסמים: "בחור ושמו ג'ו" (1943), "שלושים שניות מעל טוקיו" (1944), "הצוקים הלבנים של דובר" ו"שתי נערות ומלח" (1944-עם ג'ון אליסון), "סוף שבוע בוולדורף" (1945), "עוד תעלה תזרח השמש" (1946), "מצב האומה" (1948), "שדה קרב" (1949- על המצור על בסטון), המחזמר "בריגדון" (1954), "הפעם האחרונה שראיתי את פריז" (1954 - עם אליזבת טיילור) ו"סוף הרומן" (1955)..

ב-1954 הופיע באחד התפקידים הראשיים בסרט המרד על הקיין, לוטננט סטיב מאריק. לאחר מכן החלה הקריירה שלו לדעוך. אחד מהסרטים האחרונים בו הופיע בתפקיד קטן היה שושנת קהיר הסגולה של וודי אלן. ב-1967 שיחק בסרט "גירושין בנוסח אמריקה" לצדה של דבי ריינולדס.

הוא הופיע גם בתוכניות וסדרות טלוויזיה רבות כמו:"לוסי אהובתי", "המופע של דוריס דיי", "מקמילן ואשתו", "איש עשיר, איש עני", ספינת האהבה ועוד. הוא הופיע גם בהפקות תיאטרון בעיקר של מחזות זמר.

בשנת 1992 שיחק בסרט המשפחה האוסטרלי "*Clowning Around*" בתור מיסטר ראנת'ואו; זהו בין תפקידיו האחרונים של ג'ונסון לפני מותו.

ואן ג'ונסון נפטר ב-12 בדצמבר 2008. על שמו כוכב בשדרת הכוכבים של הוליווד.

## קישורים חיצוניים

* 
* 

קטגוריה:אמריקאים ילידי רוד איילנד
קטגוריה:ניופורט (רוד איילנד): אישים
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1916
קטגוריה:אמריקאים שנפטרו ב-2008
ליופלרודון

ממוזער|בהשוואה לאדם
**ליופלרודון** (שם מדעי: *Liopleurodon*; מילולית: "שן בעלת צידיים חלקים") הוא סוג של זוחל ימי גדול ממשפחת הפליוזאוריים (Pliosauridae) הנכחדת, שהייתה חלק מסדרת הפלזיוזאורים ששלטו באוקיינוסים בעידן המזוזואיקון במשך היורה שלפני 160 עד 155 מיליון שנה מזמננו.

## מאפיינים
בעבר נחשב הליופלרודון לגדול ביותר מבין הפלזיוזאורים, אורכו הוערך כ-25 מטר וכך הוא תואר בסרטים רבים. עם זאת הערכות אלה נחשבות למוגזמות וגם תוארו משברים חלקיים הנחשבים לחסרי בסיס אמיתי. הגיוני יותר שהגיע לאורך 5–7 מטר או לכל היותר לעשרה מטרים, כך שהיו פליוזאורים גדולים ממנו כמו הקרונוזאורוס והפליוזאורוס.

אף שלא היה הגדול ביותר היה הליופלרודון טורף-על קטלני בעל שיניים ולסתות עצומות וסנפירים יעילים שעזרו לו לשעוט קדימה במהירות אחרי טרפו. הוא טרף זוחלים ימיים אחרים, דגים, רכיכות שונות וככל הנראה אף כרישים. המאובנים של הליופלרודון נמצאו באנגליה, צרפת וגרמניה.

## בתרבות
*ליופלרודון הופיע בכמה מסרטי המסע לעמק החלומות.
*ליופלרודון הופיע בפרק "ים האכזרי" בסדרה "ללכת עם דינוזאורים", שם הוא מתואר כגדול בהרבה ממה מכפי שהוערך כיום וכטורף העל הימי הגדול ביותר בים, הניזון מהאופתלמוזאורוס, מהקריפטולידוס ומכרישים קדומים וכן מהאאוסטרפטוספונדילוס השוחה בחופים. ואולם בסוף הפרק הוא נסחף בידי סופה ליבשה ונמעך למוות על החוף. 
*הוא נראה גם בסדרה מפלצות ים של נייג'ל מארוון, בו הוא מוצג כיצור קטן יותר הניזון בקבוצה מדגים גדולים כמו הלידסיכתיס.
*2 פרטי ליופלרודון מופיעים בסדרה בראשית בעונה 5, תוקפים צוללת.
*בספרו של סטיב אלטן - "Meg: Hell's Aquarium", מוזכר הליופלירודון כיצור הגדול מהמגלודון - טענה שכנראה אינה נכונה.
*הליופלירודון מופיע בסרט הIMAX: "Sea Rex 3D".
*ליופלירודון מופיע במשחק עולם היורה: המשחק וגם במשחקים  וJurassic World Evolution 2.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פליוזאוריים
קטגוריה:פלזיוזאורים שחיו ביורה באירופה
קטגוריה:מאובני טקסונים שתוארו ב-1873
עונת 1998/1999 בבונדסליגה

**עונת 1998/1999** הייתה העונה ה-36 של הבונדסליגה, שהיא הליגה הגרמנית הבכירה בכדורגל. העונה החלה ב-14 באוגוסט 1998 והסתיימה ב-29 במאי 1999. 
שמאל|ממוזער|קבוצות הליגה
איינטרכט פרנקפורט, פרייבורג ונירנברג עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

באיירן מינכן זכתה בתואר האליפות בפעם ה-14 בתולדות המועדון.  

בורוסיה מנשנגלדבך, נירנברג ובוכום ירדו לבונדסליגה השנייה. קרב על השארות בליגה הבכירה נמשך עד לסיבוב האחרון, כאשר חמש קבוצות היו יכולות לרדת לליגה השנייה והכל היה תלוי בתוצאות המשחקים של הסיבוב האחרון. בסופו של דבר כל הקבוצות המעורבות למעט נירנברג ניצחו בסיבוב זה ולכן היא ירדה ליגה.

## כדורגלנים מצטיינים
מיכאל פריץ (הרטה ברלין), אשר כבש 23 שערים, זכה בתואר מלך השערים של הליגה.

לותר מתאוס (באיירן מינכן) זכה בתואר כדורגלן השנה בגרמניה.
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1999
קטגוריה:תחרויות כדורגל ב-1998
קטגוריה:1998 בגרמניה
קטגוריה:1999 בגרמניה
פליואוזאורודים

[ממוזער|שחזור של [רומלאוזאורוס]]
**פליואוזאורודים** (שם מדעי: **Pliosauroidea**) היא תת-סדרה של זוחלים ימיים טורפים ששלטו באוקיינוס בעידן המזוזואיקון במשך תקופת הדינוזאורים. מאובניהם התגלו בכל היבשות אך הם עצמם חיו רק בים.

ליצורים אלה היה צוואר קצר עם לסתות עצומות מלאות שיניים וגפי סנפירים עצומים שהזכירו סנפירי צבי ים ועזרו להם לשעוט קדימה אחרי טרפם.

הם היו טורפי העל של הימים העתיקים וניזונו ממגוון יצורים קטנים יותר - זוחלים ימיים אחרים, דינוזאורים ששחו, דגים, כרישים, סילוניות, פטרוזאורים מנמיכי עוף ואף אחד את השני. הם חיו מתקופת היורה התחתון עד לקרטיקטון העליון ואז נכחדו יחד עם שאר הזוחלים העצומים.

הגדול בפליואוזאורודים היה הפליוזאורוס (המכונה גם Predator X) שהייתה לו את הנשיכה החזקה ביותר בעולם החי. יצור גדול נוסף היה הקרונוזאורוס.

## מיון
*תת-סדרה **פליואוזאורודים** (Pliosauroidea) - נכחדה
::*סוג *Megalneusaurus*
::*סוג *Pachycostasaurus*
::*סוג *Sinopliosaurus*
:*משפחת רומלסוזאוריים (Rhomaleosauridae)
:*משפחת פליוזאוריים (Pliosauridae)

## קישורים חיצוניים

* 

קטגוריה:בעלי חיים שתוארו ב-1943
קטגוריה:טקסונים שתוארו בידי סמואל פול ולס
*
קטגוריה:פלסיוזאוריה
קתרינה דה ריצ'י

**קתרינה דה ריצ'י** (באיטלקית: **Caterina de' Ricci**; 23 באפריל 1522, פירנצה – 2 בפברואר 1590, פראטו) הייתה נזירה דומיניקנית טרציארית , קדושה של הכנסייה הקתולית.

## קורות חיים
אלסנדרה לוקרציה רומולה דה ריצ'י, לימים הקדושה קתרינה דה ריצ'י, נולדה בפירנצה ב-23 באפריל 1522. אביה פייר פרנצ'סקו דה ריצ'י השתייך למשפחות האצולה העירונית, אמה קתרינה בונזה. אלסנדרה התייתמה מאמה בגיל 5. בגיל 6 החלה ללמוד בבית ספר שהשתייך למנזר בנדיקטיני, מנזר שבו דודתה לואיסה דה ריצ'י הייתה אם המנזר. בהמשך הצטרפה למנזר דומיניקני טרציאני בפראטו. ב-1535, בגיל 14 הוענקו לה מדי הנזירה  ובאותו מעמד קיבלה את השם קתרינה על שם הקדושה קתרינה מסיינה. בגיל 30 הועלתה למעמד של פריור. במעמד זה הייתה יועצת של נסיכים, בישופים וקרדינלים. ביניהם שלושה קרדינלים שבהמשך נבחרו לאפיפיורים: מרקלוס השני, קלמנס השמיני ולאו האחד עשר.

## חזיונות ומעשי ניסים
דה ריצ'י הייתה חווה אקסטזות, שגרמו לה להראות רדומה, או להפיל חפצים מידיה. לקח זמן עד שהתברר לשאר הנזירות כי מדובר בהתנסות דתית ולא במחלה. נטען כי במהלך מדיטציות היא החלה לדמם באופן ספונטני כאילו הצליפו בה כמו בפסיון של ישו. כמו כן נטען כי לפעמים בזמן תפילה הופיע עליה חותם פצעי ישו ועל אצבעה הופיעה טבעת אלמוגים המסמלת את נישואיה לישו.

## מותה וקבורתה
דה ריצ'י נפטרה בפראטו ב-2 בפברואר 1590. נקברה שם בבזיליקה הקרויה על שמה Basilica of Santi Vicenzo e Caterina de' Ricci.

## הליך הקדשתה
דה ריצ'י הוכרזה כמבורכת ב-23 בנובמבר 1732 על ידי האפיפיור קלמנס השנים עשר, והוכרזה כקדושה ב-29 ביוני 1746 על ידי האפיפיור בנדיקטוס הארבעה עשר.

יום חגה הוא ה-4 בפברואר.

## קישורים חיצוניים
 
* קתרינה דה ריצ'י באתר CatholicSaints 
* קתרינה דה ריצ'י באתר santie beati 
* Catholic Encyclopedia קתרינה דה ריצ'י באנציקלופדיה הקתולית 
* 

קטגוריה:ילידות 1522
קטגוריה:נשים איטלקיות במאה ה-16
קטגוריה:קדושות נוצריות
קטגוריה:קדושים נוצרים
קטגוריה:נזירות נוצריות
קטגוריה:נפטרות ב-1590
עונת 1999/2000 בבונדסליגה

**עונת 1999/2000** הייתה העונה ה-37 של הבונדסליגה, שהיא הליגה הגרמנית הבכירה בכדורגל.

## מהלך העונה
שמאל|ממוזער|קבוצות הליגה
העונה החלה ב-13 באוגוסט 1999 והסתיימה ב-20 במאי 2000. 

ארמיניה בילפלד, אונטרהאכינג (בפעם הראשונה בתולדות המועדון) ואולם 1846 (בפעם הראשונה בתולדות המועדון) עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

באיירן מינכן זכתה בתואר האליפות בפעם ה-15 בתולדות המועדון ובפעם השנייה ברציפות. היא זכתה בתואר בזכות עדיפות בהפרש שערים במחזור הסיום של העונה.

ערב המחזור האחרון הוליכה באייר לברקוזן את הטבלה ביתרון של 3 נקודות על פני באיירן מינכן ויצאה למשחק חוץ נגד אונטרהאכינג שהיא זקוקה לתיקו כדי לזכות באליפות היסטורית אך לברקוזן נוצחה 0-2 ואילו באיירן מינכן ניצחה במחזור הסיום את ורדר ברמן 1-3 מה שהקנה לה את תואר האליפות.

ארמיניה בילפלד, אולם 1846 ודיסבורג ירדו לבונדסליגה השנייה. 

## כדורגלנים מצטיינים
מרטין מקס (מינכן 1860), אשר כבש 22 שערים, זכה בתואר מלך השערים של הליגה.

אוליבר קאן (באיירן מינכן) זכה בתואר כדורגלן השנה בגרמניה
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1999
קטגוריה:תחרויות כדורגל ב-2000
קטגוריה:1999 בגרמניה
קטגוריה:2000 בגרמניה
בארי ג'נקינס

**בארי ג'נקינס** (באנגלית: **Barry Jenkins**; נולד ב-19 בנובמבר 1979) הוא במאי ותסריטאי קולנוע אמריקאי. הוא מוכר בזכות סרטיו "תרופה למלנכוליה" ו-"אור ירח"; על השני הוא לשבחים רבים, כולל זכייה בפרס אוסקר לסרט הטוב ביותר, פרס אוסקר לתסריט המעובד הטוב ביותר, ופרס גלובוס הזהב לסרט הדרמה הטוב ביותר.

## ביוגרפיה
ג'נקינס נולד בשנת 1979 במיאמי, פלורידה. הוא צעיר בעשור משלושת אחיו, אשר לכל אחד מהם יש אבא ביולוגי שונה. אביו הביולוגי של ג'נקינס סירב להכיר בו וטען כי הוא אינו בנו הביולוגי. אביו נפטר כאשר ג'נקינס היה בן 12. הוא גודל על ידי אישה בשם מינרווה, שטיפלה בו ובאמו. בתיכון שיחק בנבחרת הפוטבול של בית הספר. לאחר מכן, המשיך ג'נקינס ללימודי קולנוע באוניברסיטת מדינת פלורידה בטאלאהאסי.

סרט הביכורים של ג'נקינס היה "תרופה למלנכוליה", סרט עצמאי דל תקציב, שיצא לאקרנים בשנת 2008 בכיכובם של ויאט סנאק וטרייסי האגינס. הסרט קיבל תשבחות מצד המבקרים. לאחר הצלחת הסרט, ג'נקינס כתב תסריט העוסק בזמר סטיבי וונדר ומסע בזמן לחברת הפקות, פוקוס פיצ'רס, ועיבוד קולנועי לרומן "סיפורו של רחוב ביל" מאת ג'יימס בולדווין. אולם, שני התסריטים לא הגיעו לכדי הפקה. מאוחר יותר הוא החל לעבוד כנגר אולם בהמשך ייסד חברת פרסום בשם "Strike Anywhere". בשנת 2011 הוא כתב וביים את סרט המדע-בדיוני הקצר "הגירה מחדש", העוסק בתהליך גֶ'נְטְרִיפִיקַצְיָה. בהמשך, הוא הועסק כתסריטאי על ידי חברת הכבלים HBO בסדרה "הנותרים".

בשנת 2016, שמונה שנים לאחר סרט הביכורים שלו, יצא לאקרנים הסרט "אור ירח" אותו ג'נקינס כתב וביים. הסרט צולם בעיר הולדתו של ג'נקינס, מיאמי. הקרנת הבכורה של הסרט הייתה בפסטיבל טלוריד, והוא זכה לביקורות חיוביות. הסרט זכה בפרס גלובוס הזהב לסרט הדרמה הטוב ביותר ובפרס אוסקר לסרט הטוב ביותר, בנוסף לשבע מועמדויות נוספות לפרסי אוסקר. ג'נקינס עצמו זכה בפרס הבמאי והתסריט המעובד הטוב ביותר.

בספטמבר 2020 פורסם שג'נקינס יביים את סרט ההמשך לסרט הלייב-אקשן של מלך האריות מ-2019, אשר יעסוק בדמותו של מופאסה.

## פילמוגרפיה

### בתור מפיק

* אחרי השמש (2022)
* *All Dirt Roads Taste of Salt.* (2023)

## קישורים חיצוניים

## הערות שוליים

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:תסריטאים אמריקאים
קטגוריה:זוכי אוסקר: התסריט המעובד הטוב
קטגוריה:בוגרי אוניברסיטת המדינה של פלורידה
קטגוריה:זוכי פרס גות'הם
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1979
Purpose World Tour

**Purpose World Tour** הוא סיבוב ההופעות העולמי השלישי של הזמר הקנדי ג'סטין ביבר. הסיבוב תומך באלבום האולפן הרביעי שלו, ''Purpose'', אשר יצא ב-13 בנובמבר 2015. הסיבוב החל ב-9 במרץ 2016, בסיאטל, והסתיים ב-6 בספטמבר 2017, בטורונטו.

סיבוב ההופעות הוכרז ב-11 בדצמבר 2015, בתוכנית האירוח של אלן דג'נרס. באותו היום, נחשפו באתרו הרשמי של ביבר תאריכי ההופעות בארצות הברית וקנדה. עקב הביקוש הרב, נוספו הופעות במספר ערים שונים. ב-30 בספטמבר 2016, הכריז ביבר על הופעות עתידיות באוסטרליה ובניו זילנד, אשר נחשפו בשבוע שלאחר מכן. ב-25 באוקטובר 2016, הוכרזו 2 הופעות במקסיקו, ובנוסף הוכרזו לגים בדרום אמריקה ומרכז אמריקה. ב-5 בדצמבר של אותה השנה, הכריז ביבר בתוכנית האירוח של אלן דג'נרס כי הולך לערוך סיבוב הופעות אשר כל הופעותיו ייערכו באצטדיונים בארצות הברית בקיץ 2017, ויום לאחר מכן נחשפו תאריכי ההופעות.

## ביקורות
דילן רופרט ממגזין בילבורד, שיבח את קולו של ביבר, הנשמע "חלק מאי פעם", וציין כי הופעת השיר "Company" הייתה "אחד הרגעים המרגשים ביותר בהופעה", ושיבח את החלק האקוסטי. מארק סנטיקר מאנטרטיינמנט ויקלי קרא להופעה "הופעה שמראה כי, מאחורי הצללים של הספק, ביבר חזר..." אנדרו מטסון ממגזין הרולינג סטון כתב ביקורת מאוד חיובית, ואמר כי "ההופעה הייתה עילוי ווקאליסטי, ויזואלי ומוזיקלי.." "ביבר שר בצורה אמיתית, ניגן בפסנתר, גיטרה אקוסטית, הדהים עם התופים, בצורה מדהימה, ורקד עם אפס טעויות."

## רשימת השירים
רשימת השירים הזאת תקפה להופעה שהתקיימה ב-9 במרץ 2016. רשימה זו לא תקפה לכל ההופעות.

## תאריכי הופעות

**רשימה של ההופעות, תאריכיהן, ערים, מדינות, מתחם, הופעות חימום, כרטיסים אשר נמכרו, וההכנסות.**

## ראו גם

* בליברס

## הערות שוליים

קטגוריה:סיבובי הופעות מ-2016
קטגוריה:סיבובי הופעות מ-2017
קטגוריה:סיבובי הופעות של ג'סטין ביבר
קטגוריה:סיבובי הופעות בישראל
קטגוריה:סיבובי הופעות בצרפת
בית העלמין פילנתרופיה

**בית העלמין פילנתרופיה** (ברומנית: **Cimitirul evreiesc Filantropia din București**) הוא בית עלמין יהודי אשכנזי, אחד משלושת בתי העלמין היהודיים בבוקרשט, רומניה.

בית עלמין זה נפתח בשנת 1865 בשדרות יון מיחאלאכה 89 - 91 לאחר סגירתו של בית העלמין היהודי סבסטופול בבוקרשט. ב-1908 נבנה בבית העלמין בית תפילה. שטח בית העלמין מגיע לכמעט שבעה הקטרים ויש בו כ-29,000 קברים.

בתקופת שואת יהודי רומניה, כשהשלטונות הרומניים אילצו את הקהילה היהודית "לתרום" את בית העלמין סבסטופול לעיריית בוקרשט וגדוד של עובדי כפייה יהודים פירק את המצבות והקברים של בית העלמין סבסטופול, העבירו היהודים את שרידיו ומצבתו של יוליו באראש אל בית העלמין פילנתרופיה. מצבת באראש, לצד המצבה לזכר החיילים היהודים שמתו במלחמת העולם הראשונה, רשומות כאתרים היסטוריים באזור בוקרשט.

## לקריאה נוספת
* Filantropia, un cimitir plin de viață (פילנתרופיה, בית עלמין מלא חיים) מאת מריוס מירקו.

## קישורים חיצוניים

* Cimitirele evreiești din București 
* Etichetă: Cimitirul Evreiesc Filantropia  בקישור מובאים גם תצלומים של שערי בית העלמין, שערי אמנותיים בסגנון אר דקו מודרני.
* גלריית תצלומים מבית העלמין 

## הערות שוליים

פילנתרופיה
עונת 2000/2001 בבונדסליגה

**עונת 2000/2001** הייתה העונה ה-38 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 2000 והסתיימה ב-19 במאי 2001. 
שמאל|ממוזער|קבוצות הליגה
פ.צ. קלן, בוכום ואנרגי קוטבוס (בפעם הראשונה בתולדות המועדון) עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

באיירן מינכן זכתה בתואר האליפות בפעם ה-16 בתולדות המועדון ובפעם השלישית ברציפות. ערב מחזור הנעילה של הליגה, הובילה באיירן מינכן על סגניתה שאלקה 04 בשלוש נקודות, אולם בהפרש שערים נחות יותר. באיירן מינכן זכתה באליפות לאחר תיקו 1-1 נגד המבורג שהושג משער של פטריק אנדרסון בבעיטה חופשית בתוספת הזמן של המשחק, בעוד ששאלקה 04 ניצחה 3-5 את אונטרהאכינג אך כאמור הניצחון לא הספיק לאלקה שהסתפקה במקום השני לאותה עונה.

אונטרהאכינג, איינטרכט פרנקפורט ובוכום ירדו לבונדסליגה השנייה. 

## כדורגלנים מצטיינים
סרגיי ברברז הבוסני, שחקנה של המבורג, ואבה סאנד הדני, שחקנה שאלקה 04, כבשו כל אחד 22 שערים וזכו יחדיו בתואר מלך השערים של הליגה.

אוליבר קאן (באיירן מינכן) זכה בתואר כדורגלן השנה בגרמניה שנה שנייה ברציפות.
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-2001
קטגוריה:תחרויות כדורגל ב-2000
קטגוריה:2000 בגרמניה
קטגוריה:2001 בגרמניה
סאלח סעד

**סאלח סעד** (בערבית: **صالح سعد**; נולד ב-20 ביולי 1963) הוא פוליטיקאי דרוזי-ישראלי, חבר הכנסת לשעבר מטעם מפלגת העבודה בסיעת המחנה הציוני.

## קורות חיים
סעד נולד בכפר הדרוזי בית ג'ן. אביו היה תופיק סעד והוא בן למשפחה שכולה. סעד שירת כ-12 שנה כלוחם בכוחות הביטחון.

סעד פעיל במפלגת העבודה מאז שנות השמונים של המאה העשרים. שימש כמגשר ובורר מוסמך בבית הדין לעבודה, שימש כיועץ ארגוני למועצה המקומית אבו סנאן ולחברת יובל, תיפקד כיו"ר השדולה הציונית הדרוזית בבית ג'ן ופועל למען דו-קיום בישראל.

שימש כמנכ"ל חברת אלרואד בע"מ לסיעוד ורווחה.

היה מנהל חטיבת עובדי הרשויות המקומיות בגליל ויו"ר ההסתדרות החדשה במרחב גליל. בשנת 2007 נאלץ לפרוש מתפקידו בהסתדרות לאחר שבדיקה העלתה שהציג תואר פיקטיבי במשפטים מאוניברסיטת לומונוסוב במוסקבה, דבר שהעניק לו תוספת שכר. מבדיקת מבקר ההסתדרות עלה כי סעד פברק לכאורה חשבוניות של דלק שרכש בתחנת דלק בבעלותו כדי לקבל החזרי נסיעות.

נחשב מקורב לעמיר פרץ. בבחירות לכנסת ה-19 היה מועמד מפלגת העבודה אך לא נבחר לכנסת. בבחירות לכנסת העשרים הוצב במקום ה-26 ברשימת המחנה הציוני לכנסת כנציג הדרוזים. עם פרישתו של מנואל טרכטנברג מהכנסת באוקטובר 2017 החל סעד לכהן כחבר כנסת בסיעת המחנה הציוני בכנסת העשרים ובהתפלגות הסיעה ב־2019 השתייך לסיעת העבודה.

בבחירות לכנסת ה-21 שובץ במקום ה-17 ברשימת העבודה ולא נכנס לכנסת.

בבחירות לכנסת ה-22 שובץ במקום התשיעי ברשימה ולא נבחר לכנסת.

## חיים אישיים
סעד נשוי ואב ל-5, מתגורר ביישוב בית ג'ן.

## קישורים חיצוניים
* 
* 

## הערות שוליים

קטגוריה:פוליטיקאים דרוזים ישראלים
קטגוריה:פעילי מפלגת העבודה
קטגוריה:פעילי ההסתדרות הכללית
קטגוריה:חברי הכנסת העשרים
קטגוריה:חברי הכנסת מטעם המחנה הציוני
קטגוריה:חברי כנסת דרוזים
קטגוריה:בית ג'ן: חברי הכנסת
קטגוריה:ישראלים שנולדו ב-1963
קית' קלוג

**ג'וזף קית' קלוג הבן** (**.Joseph Keith Kellogg Jr**; נולד ב-12 במאי 1944) הידוע בשם קית' קלוג, הוא לוטננט גנרל בדימוס בצבא ארצות הברית אשר כיהן כראש מטה המועצה לביטחון לאומי של ארצות הברית. כיהן כממלא מקום ליועץ לביטחון לאומי, לאחר פרישתו של מייקל פלין. בעבר שימש כאחראי על צוות המעבר הנשיאותי של דונלד טראמפ במשרדי ההגנה, ולפני כן גם שימש כיועץ מדיניות החוץ של טראמפ עוד בהיותו מועמד לנשיאות.

## ביוגרפיה
קלוג נולד וגדל בדייטון, אוהיו. בעל תואר ראשון מאוניברסיטת סנטה קלרה. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם.

עם סיום לימודיו בשנת 1967 התגייס לצבא ועבר הכשרה כלוחם, קורס קציני חי"ר, הוסמך כצנחן וסיים את קורס הסיירים בבית הספר לחי"ר של הצבא האמריקני בפורט בנינג, ג'ורג'יה. קלוג שימש כמפקד מחלקת סיור בדיוויזיה המוטסת ה-101, לחם במלחמת וייטנאם ועוטר על גבורתו בכוכב הכסף. בהמשך שימש כיועץ לכוחות המיוחדים של צבא קמבודיה. בהמשך שימש כקצין מבצעים, קצין אג"ם בחטיבה הראשונה של הדיוויזיה המוטסת ה-82 ובשנים 1980–1983 שימש כמפקד הגדוד הראשון ברגימנט המוצנח ה-504.

במבצע מטרה צודקת פיקד על החטיבה השלישית בדיוויזיית החי"ר השביעית. במלחמת המפרץ שימש כראש מטה הדיוויזיה המוטסת ה-82 ובשנת 1996 מונה למפקדה. לאחר כיבוש עיראק בידי כוחות הקואליציה שימש בשורה של תפקידי מטה בפיקוד כוחות הקואליציה והממשלה הזמנית, בהם האחראי על המבצעים.

בשנת 2003 פרש לגמלאות ועבד כיועץ חיצוני למחלקת ההגנה של ארצות הברית. בשנת 2017 מינה אותו הנשיא דונלד טראמפ לראש מטה המועצה לביטחון לאומי של ארצות הברית. באותה שנה כיהן זמן קצר כממלא מקום היועץ לביטחון לאומי בעקבות התפטרותו של מייקל פלין ומייד לאחר מכן מונה לראש הסגל של המועצה לביטחון לאומי.

בשנת 2018 הוא מונה ליועץ לביטחון לאומי של סגן הנשיא, והוא עזב את תפקיד לטובת ננסי מקאלדוני עם סיום כהונת מייק פנס.

בשנת 2024 לאחר ניצחונו של דונלד טראמפ בבחירות לנשיאות ארצות הברית מינה הנשיא הנבחר את קלוג לתפקיד השליח המיוחד של ארצות הברית באוקראינה וברוסיה.

## קישורים חיצוניים

## הערות שוליים

קטגוריה:גנרלים בצבא ארצות הברית
קטגוריה:בוגרי אוניברסיטת סנטה קלרה
קטגוריה:נשיאות דונלד טראמפ הראשונה: אישים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי כוכב הארד
קטגוריה:מעוטרי כוכב הכסף
קטגוריה:מעוטרי מדליית השירות המצוין (צבא ארצות הברית)
קטגוריה:מפקדי הדיוויזיה המוטסת ה-82
קטגוריה:היועצים לביטחון לאומי של ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1944
יחסי ערב הסעודית – רוסיה

[ממוזער|246x246 פיקסלים|[ולדימיר פוטין עם עבדאללה מלך ערב הסעודית, 11 בפברואר 2007]]
**יחסי ערב הסעודית–רוסיה** הם היחסים הדיפלומטיים בין '''הממלכה הערבית הסעודית''' ו'''הפדרציה הרוסית'''. היחסים ידעו עליות ומורדות, לאחר שהושפעו מיחסי ארצות הברית עם רוסיה ועם ערב הסעודית. מבחינה כלכלית, הקשרים בין שתי המדינות מתמקדים בעיקר בנושא ייצור, ייבוא וייצוא הנפט. כמו כן המדינות משתפות פעולה במגוון נושאים משותפים כמו בעיות ביטחון אזוריות, אנרגיה, מסחר, תחבורה ושיתוף פעולה מדעי.

## היסטוריה
### ערב הסעודית וברית המועצות
ברית המועצות יצרה קשרים דיפלומטיים עם ממלכת חג'אז של חוסיין בן עלי לאחר שהכריז על עצמו כח'ליפה במרץ 1924. באוגוסט 1924 הגיע לג'דה דיפלומט סובייטי כקונסול. במהלך הלחימה בין ממלכת חג'אז וסולטנות נג'ד של אבן סעוד שמרה הקונסוליה על נייטרליות. לאחר כיבוש ג'דה בידי אבן סעוד בשלהי 1925 שלח אבן סעוד אגרת לקונסול, שגלה לאריתריאה, והזמינו לשוב לג'דה. בפברואר 1926 הכירה ברית המועצות במלך ובתוארו החדש, כמלך חג'אד וסולטאן נג'ד.

ההסתמכות הגוברת של אבן סעוד על הבריטים וחשדו בפיעילים המוסלמים שהסובייטים שגרו לממלכתו, לצד כישלון המשלחות הסחר הסוביטיות והתמקדות הפעילות הסובייטית באירופה גרמו לברית המועצות להחזיר את אנשיה מערב הסעודית ב־1938. היחסים בין המדינות לא חודשו. היחסים נעשו מתוחים שוב בשנת 1980, לאחר שערב הסעודית הכריזה על תמיכה במוג'אהדין במהלך הפלישה הסובייטית לאפגניסטן. באותה עת ערב הסעודית הידקה את יחסיה עם ארצות הברית, והביעה תמיכה באמריקאים במהלך המלחמה הקרה.

### ערב הסעודית ורוסיה
היחסים דיפלומטיים חודשו בשנת 1991, לאחר התפרקות ברית המועצות והקמת ההפדרציה הרוסית.

בשנת 2003 ביקר ברוסיה עבדאללה, מלך ערב הסעודית, ביקור ראשון בדרג הגבוה ביותר של נציגות סעודית ברוסיה לאחר קירור היחסים. בנוגע למלחמת גאורגיה–רוסיה בשנת 2008, אמר המלך עבדאללה כי הוא מבין את התביעה הרוסית להכרה בינלאומית בדרום אוסטיה ובאבחזיה. למרות דבריו, סעודיה עדיין לא הכירה בטריטוריות אלו כמדינות.

ב-11-12 בפברואר 2007 ערך נשיא רוסיה ולדימיר פוטין ביקור רשמי בריאד. במהלך הביקור הוא נפגש עם המלך עבדאללה. הביקור היה הזדמנות לשפר את יחסי המדינות.

היחסים בין שתי המדינות נעשו מתוחים במהלך מלחמת האזרחים בסוריה. רוסיה תמכה בנשיא סוריה בשאר אל-אסד, בעוד ערב הסעודית עמדה בנושא זה לצידה של ארצות הברית וסייעה למורדים במשטר אסד, יחד עם קטר וטורקיה. ראש ממשלת רוסיה דמיטרי מדבדב הזהיר שאם ערב הסעודית וטורקיה יפריעו למעורבות הצבא הרוסי בסוריה, הסכסוך עלול לגרום למלחמת עולם שלישית.

ביוני 2015 חתמו שר ההגנה של סעודיה מוחמד בן סלמאן אל סעוד ונשיא רוסיה פוטין על הסכם לשיתוף פעולה גרעיני בסנקט פטרבורג.

באוקטובר 2019 ערך נשיא רוסיה ולדימיר פוטין ביקור רשמי בערב הסעודית, לראשונה מזה 12 שנה. במסגרת הביקור הוא פגש את סלמאן, מלך ערב הסעודית ויורש העצר מוחמד בן סלמאן אאל סעוד וקידם עסקות נשק בשווי מיליארדי דולרים.

במרץ 2020, ברקע מגפת הקורונה נפתחה בין המדינות מלחמת מחירי נפט שהצניחה את מחיר הנפט בצורה דרסטית ותרמה לקריסה של שוק המניות העולמי.

## קישורים חיצוניים

* 
* 
*שאול ינאי, רומן רוסי-סעודי: אזעקת אמת, באתר הפורום לחשיבה אזורית, 7 ביולי 2015

## הערות שוליים

קטגוריה:ערכים ללא קטגוריות פיזיות - יחסי חוץ
איוואן ואזוב

שמאל|ממוזער|245px|קברו של איוואן ואזוב בסופיה
**אִיוָואן מִינְצ'וֹב וָאזוֹב** (בבולגרית: **Иван Минчов Вазов**; 9 ביולי 1850, סופוט, האימפריה העות'מאנית - 22 בספטמבר 1921, סופיה, ממלכת בולגריה) היה משורר, סופר, מחזאי, מהפכן, פטריוט ופוליטיקאי בולגרי, הנחשב לאבי הספרות והשירה בבולגריה המתחדשת. יצירתו עסקה בתקופת התחייה הלאומית הבולגרית, מלחמת העצמאות של בולגריה, ושנותיה הראשונה של נסיכות בולגריה.

## תולדות חייו
איוואן ואזוב נולד בסופוט למשפחה עם נטייה פוליטית לאומנית. שני אחיו: ולדימיר וגיאורגי גדלו להיות גנרלים בצבא בולגריה. בהמשך, עבר עם משפחתו לבית דודו באולטניצה לרגל עסקיו של אביו. הוא נמשך לשירה, עזב את בית דודו והתיישב בבראילה. שם חבר לגולים בולגרים והכיר את חריסטו בוטב. ואזוב הפך למהפכן וב-1876 לחם במהלך מרד אפריל הבולגרי. לאחר כישלון ההתקוממות נמלט לגאלאץ.

ביחד עם חריסטו בוטב החל להוציא לאור שירים מהפכניים. הוא לחם במהלך המלחמה העות'מאנית-רוסית (1877–1878) ולאחריה התיישב בסבישטוב. ב-1879 עבר לסופיה והחל בפרסום יצירותיו המרכזיות. ב-1893 פרסם את הרומן "תחת העול" שעסק בדיכוי העות'מאני בבולגריה טרום עצמאותה. בהמשך, הצטרף למפלגת העם ונבחר מטעמה לפרלמנט.
בין 1897 ל-1899 כיהן כשר החינוך של בולגריה. ב-1917 היה מועמד לקבלת פרס נובל לספרות. 

איוואן ואזוב נפטר בסופיה ב-1921 והוא בן 71.

### קשריו עם יוסף מרקו ברוך
לאיוואן ואזוב הייתה מערכת יחסים מיוחדת עם יוסף מרקו ברוך לאחר הגעתו של מרקו ברוך לבולגריה ותחילת פעילותו שם. ואזוב התרשם מפעילותו "המהפכנית" של מרקו ברוך וראה בו מעין וסיל לבסקי יהודי. ב-1895 אף תרם לו מכספו והוזמן על ידו לפגישה בסופיה. למרקו ברוך היו עימותים עם ראשי הקהילות היהודיות, בעקבותיהם הוגשו כנגדו תלונות למשטרה הבולגרית וזו פעלה לעוצרו מספר פעמים. בהתערבותו של איוואן ואזוב נמנע המעצר.

ואזוב כתב למרקו ברוך מכתב אישי ובו בין השאר נכתב: 

## יצירתו והנצחתו
המוטיבים המרכזיים ביצירותיו של ואזוב היו: המאבק לעצמאות בולגריה והשגתה, אהבת המולדת, אנשיה ונופיה. קידום מקומה של בולגריה במשפחת העמים בכלל ובאירופה בפרט, וניצחונותיה ותבוסותיה של בולגריה לאורך ההיסטוריה. יצירותיו השונות תורגמו ל-50 שפות.

לאחר מותו זכה ואזוב להנצחה ברחבי בולגריה. התיאטרון הלאומי של בולגריה נושא את שמו, כך גם הספרייה הלאומית בפלובדיב שהיא השנייה בגודלה בבולגריה. ישנם רחובות על שמו בבולגריה, כמו גם בעיר ברטיסלאבה שבסלובקיה. פסגת צוק באי ליווינגסטון נקראת על שמו.

חלק משירו "בית העלמין הישן" חרוט על אנדרטת החייל האלמוני בסופיה.

### קבר היהודי
ב-1906 כתב ואזוב את שירו "קבר היהודי" המתבסס על המיתוס האנטישמי בדבר נפילת בירת הממלכה הבולגרית השנייה - טרנובו ב-1393 לידי העות'מאנים בראשות סולימאן צ'לבי. המיתוס מספר על יהודי שבגד בבולגרים ומסר את המפתחות של שער צדדי למצודת צארבץ ובכך איפשר לעות'מאנים לכובשה. היהודי הוצא להורג על ידי המצביא העות'מאני ומקום קבורתו של "הבוגד", נודע כ"קבר היהודי", בבולגרית: Жидов гроб (ז'ידוב גרוב). השיר אשר כתב ואזוב סייע לקבע את המיתוס בנרטיב ההיסטורי הבולגרי.

## קישורים חיצוניים

* 
* 

## הערות שוליים

קטגוריה:משוררים בולגרים
קטגוריה:סופרים בולגרים
קטגוריה:מחזאים בולגרים
קטגוריה:פוליטיקאים בולגרים
קטגוריה:המלחמה העות'מאנית-רוסית (1877–1878): אישים
קטגוריה:אישים שהונצחו בשטרות כסף בולגריים
קטגוריה:ילידי 1850
קטגוריה:נפטרים ב-1921
אזקיאל בייזי

**ג'וסיף אזקיאל בייזי** (באנגלית: **Joseeph Ezekiel Bassey**; נולד ב-10 בנובמבר 1996 בניגריה) הוא כדורגלן ניגרי המשחק בעמדת קשר הכנף בפטרוג'ט.

## קריירת מועדונים
בייזי גדל באקדמיית הנוער אמה נטוק, ולקראת עונת  עבר לאקווה יונייטד מליגת העל הניגרית. לאחר עונה אחת באקווה יונייטד עבר בייזי לאנימבה, גם היא מליגת העל הניגרית. בעונת  זכה בייזי עם המועדון באליפות ניגריה, ונבחר לשחקן העונה של המועדון.

ב-31 בינואר 2017 הושאל לברצלונה אתלטיק, קבוצת המילואים של ברצלונה, המשחקת בליגה הספרדית השלישית, עם אפשרות רכישה בתום ההשאלה.

## קריירה בינלאומית
ב-17 בנובמבר 2015 ערך בייזי את הופעת הבכורה שלו בנבחרת ניגריה, כשהחליף את סולימאן עבדולהי בדקה ה-83 בניצחון 2-0 על נבחרת סווזילנד במסגרת מוקדמות מונדיאל 2018.

## תארים
;אנימבה
* אליפות ניגריה (1): 2014/2015

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני אנימבה
קטגוריה:כדורגלני ברצלונה אתלטיק
קטגוריה:כדורגלני נבחרת ניגריה
קטגוריה:ניגרים שנולדו ב-1996